CELEX: 62011CN0180
Language: el
Date: 2011-04-18 00:00:00
Title: Υπόθεση C-180/11: Αίτηση για την έκδοση προδικαστικής αποφάσεως, την οποία υπέβαλε το Fővárosi Bíróság (Ουγγαρία) στις 18 Απριλίου 2011 — Bericap κατά Plastinnova 2000 kft.

6.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 232/11
            
         Αίτηση για την έκδοση προδικαστικής αποφάσεως, την οποία υπέβαλε το Fővárosi Bíróság (Ουγγαρία) στις 18 Απριλίου 2011 — Bericap κατά Plastinnova 2000 kft.
   (Υπόθεση C-180/11)
   2011/C 232/20
   Γλώσσα διαδικασίας: η ουγγρική
   
      Αιτούν δικαστήριο
   
   Fővárosi Bíróság.
   
      Διάδικοι στην υπόθεση της κύριας δίκης
   
   
      Προσφεύγουσα: Bericap Záródástechnikai bt.
   
      Καθής: Plastinnova 2000 kft.
   
      Έτερος διάδικος: Szellemi Tulajdon Nemzeti Hivatala (πρώην Magyar Szabadalmi Hivatal)
   
      Προδικαστικά ερωτήματα
   
   
               1)
            
            
               Συνάδουν με το δίκαιο της Ευρωπαϊκής Ένωσης μέτρα, διαδικασίες και μέτρα αποκαταστάσεως τα οποία, στο πλαίσιο διαδικασίας μεταρρυθμίσεως σχετικά με αίτηση να κηρυχθεί ανίσχυρη η προστασία υποδείγματος χρησιμότητας, εφαρμόζονται κατά τρόπον ώστε το εθνικό δικαστήριο να μην δεσμεύεται από τα πορίσματα ή άλλες δηλώσεις των διαδίκων που έχουν έννομες συνέπειες και να έχει την εξουσία να διατάξει αυτεπαγγέλτως να προσκομιστούν οι αποδείξεις τις οποίες κρίνει απαραίτητες;
            
         
               2)
            
            
               Συνάδουν με το δίκαιο της Ευρωπαϊκής Ένωσης μέτρα, διαδικασίες και μέτρα αποκαταστάσεως τα οποία, στο πλαίσιο διαδικασίας μεταρρυθμίσεως σχετικά με αίτηση να κηρυχθεί ανίσχυρη η προστασία υποδείγματος χρησιμότητας, εφαρμόζονται κατά τρόπον ώστε το εθνικό δικαστήριο να μην δεσμεύεται, για τις εκτιμήσεις του, από διοικητική απόφαση που έχει εκδοθεί επί αιτήσεως κηρύξεως ανισχύρου ούτε από τις πραγματικές διαπιστώσεις που περιέχονται στην απόφαση αυτή, και ιδίως από τους λόγους εκπτώσεως ή ανακλήσεως των οποίων γίνεται επίκληση στο πλαίσιο της διοικητικής διαδικασίας, αλλά ούτε και από τις δηλώσεις ή διαβεβαιώσεις, καθώς και από τα αποδεικτικά στοιχεία που προσκομίζονται στο πλαίσιο της διαδικασίας αυτής;
            
         
               3)
            
            
               Συνάδουν με το δίκαιο της Ευρωπαϊκής Ένωσης μέτρα, διαδικασίες και μέτρα αποκαταστάσεως τα οποία, στο πλαίσιο διαδικασίας μεταρρυθμίσεως σχετικά με νέα αίτηση να κηρυχθεί ανίσχυρη η προστασία υποδείγματος χρησιμότητας, εφαρμόζονται κατά τρόπον ώστε το εθνικό δικαστήριο να εξαιρεί από τα αποδεικτικά στοιχεία που προσκομίζονται στο πλαίσιο της νέας αιτήσεως — συμπεριλαμβανομένων των αποδεικτικών στοιχείων που αφορούν το στάδιο εξελίξεως της τεχνολογίας — τα αποδεικτικά στοιχεία που είχαν προσκομιστεί στο πλαίσιο προγενέστερης αιτήσεως να κηρυχθεί ανίσχυρη η προστασία υποδείγματος χρησιμότητας;